אייפון

אייפון (באנגלית: iPhone) היא סדרת טלפונים חכמים מתוצרת חברת אפל. המכשיר הראשון בסדרה הוצג לראשונה ב-9 בינואר 2007 כשילוב של טלפון סלולרי, נגן מדיה נייד, ומחשב כף יד המסוגל להתחבר לאינטרנט. המכשיר הראשון זכה לתגובות נלהבות בזכות עיצובו וסגנונו, ונחשב למכשיר שהחדיר את צג המגע לתודעת הציבור. בשנים שלאחר מכן נוצרו מספר דורות חדשים. בסך הכל נמכרו למעלה ממיליארד מכשירי אייפון ברחבי העולם. בישראל, על-פי הנתונים של חברת IDC, נכון ל-2023, כ-1.6 מיליון ישראלים מחזיקים ברשותם מכשיר אייפון. המכשיר מופעל באמצעות מערכת הפעלה ייחודית של אפל בשם iOS וסימני ההיכר שלו היו מסך המגע המחליף את מקלדת הכפתורים בטלפונים הרגילים, כמו גם עיצוב פיזי בעל פינות מעוגלות וכפתור הפעלה פיזי יחיד בקצה התחתון של חזית המכשיר. הדור הראשון של האייפון הוצג לראשונה ב-9 בינואר על ידי סטיב ג'ובס והועמד למכירה לראשונה בארצות הברית ב־29 ביוני 2007, ב־30 השעות הראשונות לאחר תחילת הפצתו מכרה אפל 270,000 מכשירים. בשנת 2007 מכרה החברה שבעה מיליון מכשירים בארצות הברית בלבד. בתחילה נמכר האייפון באירלנד, ארצות הברית, צרפת, גרמניה ואוסטריה בלבד, ובאופן פיראטי במדינות נוספות. לאחר שנה בשוק, דיווחה אפל שמתוך המשתמשים במכשיר: 90% שבעי רצון ממנו, 98% גלשו באמצעותו, 94% השתמשו בדוא"ל באמצעותו, 90% שלחו הודעות טקסט באמצעותו, ו־80% השתמשו ביותר מ־10 יכולות שונות של המכשיר. ב־11 ביולי 2008 השיקה אפל את הדור השני של האייפון (אייפון 3G) ב־22 מדינות. שנה לאחר מכן, ב־11 ביוני 2009, הושק הדור השלישי של האייפון (אייפון 3GS), ממנו נמכרו מיליון מכשירים בשלושת הימים הראשונים לאחר ההשקה. ב־24 ביוני 2010 הושק הדור הרביעי של האייפון (אייפון 4). ב־11 בינואר 2011 השיקו אפל וחברת ורייזון מכשיר אייפון 4 מחודש, שהותאם לראשונה לרשתות סלולריות מסוג CDMA. ב־4 באוקטובר 2011 הושק האייפון 4S המהווה שדרוג לאייפון 4. עיצובו של המכשיר זהה לקודמו, אך חלו בו שינויים בחומרה. ב־12 בספטמבר 2012 הושק אייפון 5 (שישי במספרו) הכולל קישוריות דור רביעי מסוג LTE, מסך רטינה 4 אינץ' ושיפורים ובעיצוב. בסוף השבוע הראשון של המכירות (שלושת הימים הראשונים של המכירות), מכרה אפל חמישה מיליון אייפונים. ב־10 בספטמבר 2013 הושקו האייפון 5S שמהווה שדרוג לאייפון 5, והאייפון 5C שהוא בעצם גרסה מוזלת של האייפון 5 אך בעל שיפורים אחרים במעטפת הפלסטיק. נכון ליוני 2012, יש כ־250 מיליון יחידות אייפון ברחבי העולם. ב־9 בספטמבר 2014 הכריזה אפל על אייפון 6 בעל מסך 4.7 אינץ׳ ועל אייפון 6 פלוס בעל מסך 5.5 אינץ׳ כאשר לשניהם יש אותה חומרה ושיפורים זהים מהאייפונים הקודמים. ב־9 בספטמבר 2015 הכריזה אפל על אייפון 6S ואייפון 6S פלוס, בעלי עיצוב זהה כמעט לזה של האייפון 6, אך בעלי שיפורים רבים אחרים. ב-21 במרץ 2016 הכריזה אפל על אייפון SE שהוא גרסה מוזלת לאייפון 6S. האייפון SE כולל מסך 4 אינץ' ועם מפרט דומה מאוד לזה של האייפון 6S. ב-7 בספטמבר 2016 השיקה אפל את אייפון 7 ואייפון 7 פלוס, כאשר השדרוג העיקרי של האייפון נמצא בתכונה החדשה- חסינות למים. בנוסף המצלמות האחורית והקדמית שודרגו, כאשר באייפון 7 פלוס ניתן למצוא 2 מצלמות אחוריות. מבחינת מראה האייפון 7 וה-7 פלוס הם באותו גודל ומראה של ה-6S וה-6S פלוס חוץ מכמה הבדלים קטנים ביניהם חיבור האוזניות שירד. ב-12 בספטמבר 2017 השיקה אפל את אייפון 8, אייפון 8 פלוס ואייפון X ובהמשכים שונים, חברת אפל החליטה לדלג על אייפון 7S, לראשונה מאז ה-3GS. באייפון X אין כפתור בתחתית המסך לעומת כל האייפונים הקיימים האחרים. האיכות של המצלמה גבוהה ביותר והוא חסין ממים וגם כך אייפון 8 והמשכיו. ב-3 בנובמבר 2017 אפל הוציאה את סדרת האייפונים iPhone X, שהיה אייפון העשור של החברה. החידושים העיקריים שלו הם: הסרת כפתור הבית, נעילת טלפון חדשה בשם Face ID, אימוג'ים חדשים ועיצוב חדש. כמו כן נוספו אליו מצלמות שנחשבות לאחת המצלמות הטובות המסוגלות לצלם במצב דיוקן. כמו כן יצאו לו מספר גרסאות, כגון אייפון Xr, אייפון XS ואייפון XS Max. ב-20 בספטמבר 2019 אפל הוציאה שני טלפונים נוספים, אייפון 11 ובסדרה החדשה גם אייפון 11 פרו. לאייפון 11 נוספו מספר שדרוגים, ביניהם שינוי המצלמה. האייפון החדש 11 פרו כלל שדרוגים משמעותיים לעומת הסדרה הקודמת, כגון מעבד עוצמתי והוספת מצלמה רחבה למערך הצילום. ב-24 באפריל 2020 אפל הוציאה גרסה חדשה של אייפון SE. הוא הגיע עם המעבד החדש של אפל, ונשארו התכונות מגרסאות של אייפונים ישנים, כמו Touch ID. כמו כן הוא הגיע עם מצלמה משופרת ומערכת הפעלה iOS 13. ב-13 באוקטובר 2020 אפל השיקה 4 טלפונים חדשים: אייפון 12, אייפון 12 מיני, אייפון 12 פרו ואייפון 12 פרו מקס. כל האייפונים החדשים קיבלו עיצוב חדש בדומה לעיצוב של אייפון 4. כמו כן הם קיבלו את המעבד החדש של אפל, A14 ומערך צילום משופר ואת מערכת ההפעלה החדשה iOS 14. האייפון 12 מיני קיבל עיצוב שונה מהשאר, עם מסך קטנטן בגודל 5.4 אינץ'. האייפונים 12 פרו ו-12 פרו מקס קיבלו עוד אפשרויות חדישות, כגון מצלמת ה-LiDar שמסוגלת לסרוק חללים בתלת מימד, מצלמה אולטרה רחבה חדשה וייצוב וידאו. ב-14 בספטמבר 2021 אפל השיקה את סדרת אייפון 13 החדשה: אייפון 13, אייפון 13 מיני, אייפון 13 פרו ואייפון 13 פרו מקס. האייפונים החדשים נשארו עם אותו עיצוב של האייפון 12, לרבות אייפון 13 פרו ופרו מקס. האייפונים 13 ו-13 מיני קיבלו עדכון עיצובי קל, כשהמצלמות בגב מסודרות באלכסון במקום בצורה אנכית. כמו כן כל הסדרה קיבלה עדכון עיצובי מלפנים, כשהמצח (נוטץ') המפורסם של אפל הוקטן ב-20%. האייפונים החדשים קיבלו את המעבד החדש A15, וגרסה משופרת שלו עבור סדרת הפרו. לאייפונים 13 ו-13 מיני שופר מערך הצילום, בעוד שהאייפונים 13 פרו ופרו מקס קיבלו מערך צילום חדש ומשופר, לרבות מצלמת טלפוטו חדשה. הסדרה תקבל את מערכת ההפעלה החדשה של אפל, iOS 15. עדכון נוסף באייפונים 13 פרו ו-13 פרו מקס הוא המסך, שכעת תומך ב-ProMotion, כלומר תמיכה בקצב רענון של 120 הרץ. ארצות הברית: Verizon ,AT&T, Sprint, T-Mobile בריטניה: O2 גרמניה: T-Mobile צרפת: אורנג' אירלנד: O2 אוסטריה: T-Mobile איטליה: TIM,וודאפון טורקיה: TurkCall יוון: וודאפון ישראל: פרטנר תקשורת, פלאפון תקשורת, סלקום, HOT mobile, גולן טלקום, we4g, skycall ו-global1sim ממשק המשתמש של המכשיר מבוסס על מסך מגע בטכנולוגיית מגע מרובה (Multi-Touch), ומרבית הפעילויות והשליטה שלו מבוצעות בעזרת המסך. נוסף על המסך קיימים כפתור כיבוי, וכפתור Home (כפתור הבית) אשר מעביר את האייפון אל המסך הראשי. בצד המכשיר ישנם כפתורים נוספים לשליטה על עוצמת הקול של המכשיר, והחלפה בין מצב שקט לרגיל. לאייפון מד תאוצה אשר מזהה הטיה של המכשיר בשני צירים, ומשנה את כיוון המסך בהתאם לזווית בה האייפון נמצא. לממשק בתצוגה הראשית של האייפון אחראית תוכנה (נקראת גם Springboard) המאפשרת גלישה בין כל האפליקציות המותקנות על המכשיר. לכל אפליקציה יש צלמית ולחיצה עליה תגרום להפעלת האפליקציה. מסך המגע מאפשר שליטה מלאה על המכשיר באמצעות מגע בלבד, כאשר ניתן לבצע מגוון פעולות בהתאם לצורת הלחיצה על המכשיר, וכמות האצבעות הלוחצות. המקלדת של האייפון תומכת במספר מגעים בו זמנית (Multi-Touch) ויישומים למכשיר יכולים להשתמש בעד חמש אצבעות בו זמנית על המסך על מנת לתפעל את היישומים. הקלדת מלל מתבצעת על ידי לחיצה על האותיות המופיעות על גבי המסך כמקלדת וירטואלית (ראו תמונה). מערכת ההפעלה של האייפון נקראת "iOS" (או "iPhone OS" עד לגרסתה הרביעית). בעת הכרזת האייפון המקורי, אפל אישרה שמערכת הפעלה זו היא גרסה מיוחדת של מערכת ההפעלה macOS אשר מיועדת לריצה על האייפון. ההבדל בין השתיים הוא בממשק המשתמש: האייפון משתמש בשכבה הנקראת Cocoa Touch, בניגוד למערכת המקורית המשתמשת ב-Cocoa. פרט לכך, מערכת האייפון, בדומה למק, מבוססת על אותם יישומים, פרויקטים וקובצי מקור. תוכנת ה-iOS כוללת בתוכה רכיב תוכנה שנקרא "Core Animation" הנמצא גם ב-macOS 10.5, רכיב התוכנה האחראי על הרצת האנימציות של ממשק המשתמש באופן מהיר. מערכת ההפעלה משתמשת בפחות מחצי גיגה של זיכרון. ב-6 במרץ 2008 הוציאה אפל, את ה-SDK למכשיר האייפון, חבילת התוכנה מאפשרת ליצור תוכנות עבור האייפון באמצעות ה-Xcode ולבדוק אותן על מכשיר וירטואלי הנקרא Aspen או על מכשיר אייפון (או אייפוד טאץ') המחובר למחשב באמצעות כבל Universal Serial B. המכשיר כולל מספר יישומי מערכת: מסרונים, לוח שנה, תמונות, גישה ל-YouTube (עד IOS 5), צפייה במניות, שירות מפות, נתוני מזג אוויר, שעון, פייסבוק, מחשבון, פתקים, הגדרות, Appstore ו-iTunes. זאת בנוסף לארבעת היישומים המהותיים במכשיר - הטלפון, הדוא"ל, הדפדפן ספארי ויישום המוזיקה. ניתן לרכוש ולהתקין יישומים ומשחקים נוספים במכשיר דרך AppStore. תוכני מוזיקה ניתן לרכוש דרך iTunes. כל מתכנת המתמצא במערכת יכול לפתח יישום המתאים לאייפון, להעבירו לבחינה לאנשי אפל, ואם עבר את אישורם, היישום עולה לחנות וכל משתמש יכול להוריד אותו על פי התנאים שסוכמו. חלק מהיישומים ניתן להוריד בחינם וחלק מהיישומים עולים כסף (בסכומים שונים ליישום). עבור כל הורדה מקבל המתכנת סכום כסף כפי שסוכם עם אנשי אפל. אפשרות זו הביאה לכך, שנכון לינואר 2011, עומדים מאות אלפי יישומים לרשות בעל האייפון. בין היישומים הפופולריים ניתן למנות סינכרון עם חשבונות דואר רשת ועם תוכנת ה-Outlook, השתלטות מרחוק על המחשב האישי של בעל האייפון ויכולות (מוגבלות) של משיכת קבצים. בחלק מהיישומים ניתנת גרסה פשוטה בחינם (לעיתים משולבות בה פרסומות) ורק עבור הגרסה המורחבת ונטולת הפרסומת יש לשלם. חלק מהבנקים פיתחו יישום שמאפשר ללקוחותיהם גישה לחשבון שלהם וביצוע פעולות בחשבון (כולל מסחר בניירות ערך בבורסה) באמצעות האייפון. קיימות אפליקציות חינמיות, כמו סטנזה ו-iBooks, המאפשרות קריאת ספרים אלקטרוניים על המכשיר ובכך הופכות אותו גם לקורא ספרים אלקטרוני. הכתיבה של אפליקציות למכשיר נעשית באמצעות שפת התכנות Objective c ובסביבת הפיתוח Xcode, שבמערכות ההפעלה של מחשבי אפל. באופן הזה מחייבת אפל את המתכנתים לקנות את מחשביה ואת מערכת ההפעלה שלה. אפל חוסמת כל דרך ליצור אפליקציות למכשיר באמצעות סביבות פיתוח שמתרגמות את הקוד לשפת התכנות Objective c. מהלך זה חוסם ניסיונות של חברות לפתח כלי פיתוח חלופיים לאייפון כדוגמת monotouch של חברת נובל, שנועד לאפשר למתכנתי דוט נט ליצור אפליקציות למכשיר, או Flash CS5 iPhone שנועד לפתח אפליקציות לאייפון באמצעות פיתוח אדובי פלאש. אפליקציה שבה קישור לאתר המוזיקה "Grooveshark" הוסרה מספר ימים לאחר השקתה, באוגוסט 2010, מחשש להפרת זכויות יוצרים על ידי האתר. מכשירי אייפון מיועדים על ידי אפל להסתנכרן ולהעביר נתונים דרך תוכנת iTunes בלבד. באמצעותה ניתן להעביר לאייפון אפליקציות, מוזיקה, סרטונים, רינגטונים ותמונות. הצורך לעבוד מול iTunes בלבד הובילה את חלק מהניסיונות לפריצת iOS. ערך מורחב – פריצת iOS מכשירי האייפון תוכננו על ידי אפל כך שיריצו רק תוכנות שאושרו בחתימה מוצפנת על ידי אפל. גורמים שונים יצרו תוכנות המאפשרות לערוך שינוי קל בקושחה (firmware) של המכשיר, כך שיעקוף את בדיקת החתימה. פריצת המכשיר מאפשרת, בגרסאות שונות, שליטה מלאה על מראה המכשיר באמצעות ערכות נושא, והתקנה של תוספים וכלים שימושיים למערכת ההפעלה; תוספים שחלקם אומצו על ידי אפל במהלך השנים. בנוסף בעזרת הפריצה ניתן להתקין כלים לא חוקיים המאפשרים התקנה של תוכנות הזמינות בחנות ה-App Store של אפל בלי לשלם עליהן (דבר שהפך את הפריצה לפופולרית מאוד בשוק הישראלי). סוג אחר של פריצה מאפשר הסרת נעילת ה-SIM (אנלוק). זהו שינוי תוכנה שמבצעות רשתות סלולריות לכל מכשיר שנמכר אצלן כדי לגרום לכך שהמכשיר לא יעבוד ברשת סלולרית מתחרה. הסרת הנעילה מאפשרת שימוש במכשיר בכל רשת סלולרית. אפל טוענת כי פריצת המכשיר אינה חוקית ותביא לביטול האחריות עליו: אולם ספריית הקונגרס בארצות־הברית קבעה ביולי 2010 כי הליך הפריצה אינו מהפרות זכויות היוצרים המכוסות ב"חוק המילניום הדיגיטלי" (DCMA). כלל זה אינו חל על הורדת תוכנות בלי תשלום. בין מפתחי פורצי התוכנה לאפל מתנהל מאבק מתמשך בו עדכוני תוכנה או קושחה של אפל מחוללים במערכת ההפעלה של המכשיר שינוי המבטל את הפריצה ומסיר תוכנות שהורדו בחסותו, כשמפתחי תוכנות הפריצה עמלים על דרכים לעקוף שינויים אלו. האייפון הוא כלי נגיש ביותר הכולל יכולת תצוגה גרפית טובה, תצוגת מקלדת שמשתנה בקלות ומאגר תוכנות גדול המאפשרות לבעלי לקויות שונות להשתמש במכשיר. חברת אפל מפרסמת הרבה מידע הדרכתי לנגישותו של האייפון. קיימות, למשל, תוכנות הגדלה עבור האייפון שמועילות ללקויי ראייה ותנועה (בעלי קואורדינציות אצבעות לקויה), תוכנות שמשנות את הצבעים של התצוגה בהתאם ליכולת הראיה של המשתמש וקורא מסך ללקויי ראייה ודיסלקטים כמו גם לבעלי לקות דיבור המשתמשים במכשיר לצורך תקשורת חלופית ותומכת. חלק מתוכנות הנגישות האלה נמכרות עם המכשיר. קיימת חומרה שמאפשרת חיבור קבוע לטעינת הסוללה של האייפון מסוללות של כיסאות גלגלים ממונעים כמו גם חומרה לקיבוע האייפון ליד קצה ידית הכיסא עבור נכים שמתקשים בהזזת ידיהם ומתקשים לשלוף במהירות את האייפון מכיס בגדם או מהתיק. קיימת גם תוכנה שמשפרת את השליטה של המשתמש בכיסא הגלגלים הממונע ומספקת לו מידע עדכני על המצב המכני-חשמלי של הכיסא. תוכנה זו מסייעת גם לכוונן את הפרמטרים של מנוע הכיסא על פי יכולותיו של המשתמש, כמו הגבלת מהירות מקסימלית עבור משתמש שמתקשה לבלום ביעילות בשל נכותו. ללקויי תנועה קשים האייפון יכול לשמש כשלט רחוק המפעיל מכשירים רבים הנמצאים מחוץ להישג ידם, כגון מתגים לאור או מנועים לפתיחת תריסים, חלונות ודלתות. יש לצייד מכשירים אלה בחיישן ל-WiFi, חיישן לבלוטות' או חיישן לאותות של מכשיר כלשהו המשמש כתחנת ממסר, כך שהמכשיר יופעל בשלט רחוק על ידי האייפון. מכלול חלקי רכיבי האייפון תוכנן תוך מחשבה אסטרטגית למיקום כל חלק ורכיב ליצירת מכשיר שעוביו דק מאוד. מדגם לדגם חלקי מכשיר האייפון השתנו בצורתם, אך בכללותם נשארו באותו מבנה מאז דגם 4. מבנה האייפון מתחלק לארבע קטגוריות: מסגרת המכשיר - המשמשת כתושבת וכבסיס לכל רכיבי האייפון וגם כאנטנה לפונקציות הקליטה לוח האם - מכיל את כל פקדי הפונקציות והמעבד רכיבים - חלקים המותאמים בתצורה של מחבר אל לוח האם (למשל כבל שטוח לכפתורי ווליום, שקע טעינה וכולי) מסך האייפון - מכיל את מסך המגע ומסך התצוגה הדבוקים יחדיו בדבק UV וסוללה מכשיר האייפון נחשב למכשיר היציב ביותר מבחינת איכות הרכיבים המרכיבים את לוח האם והחלקים הסובבים אותו מיוצרים תוך התחשבות בבלאי שימוש ויכולת עמידה במבחני בקרת איכות קפדניים. למרות זו אין מן הנמנע שלא יתרחשו תקלות במכשיר האייפון. חברות הסלולר נותנות מענה חלקי לתיקון מכשיר האייפון ובמקרים בהם נדרש תיקון חומרה ברמת דרג ד' אינן מסוגלת לתת מענה ראוי לתיקון המכשיר. מכאן קמו לתחייה מעבדות שונות לתיקון אייפון. חשוב להבהיר שמעבדות אלו אינן מורשות לתיקון מוצרי אפל אך מפאת החופש שברשותן יכולות התיקון שלהן גבוהות בהרבה מחברות הסלולר המוגבלות באישורי יצרניות הסמארטפונים להקמת מעבדות. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. Sources: Apple press release library פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: נתונים טכניים כרשימה די בציון בטבלת ההשוואה. ערך מורחב – אייפון (הדור הראשון) הגרסה הראשונה של מכשיר האייפון נקראת "אייפון" (מכונה היום גם אייפון 2G). גודל מסך: 3.5 אינץ' (8.9 ס"מ) רזולוציית מסך: 480×320 פיקסלים קלט: באמצעות מסך מגע (כפתור ה-Home הוא הכפתור הפיזי היחיד שנמצא בחזית הטלפון) מעבד מעבד ראשי דגם 1176JZ(F)-S v1.0 תוצרת חברת סמסונג (S5L8900). המעבד הוא מסוג RISC ובעל סט פקודות ARM, בעל יכולת לפעול בקצב שעון של 620MHz, אך מופעל בתת-המהרה לקצב של 412MHz. מעבד גרפי מסוג PowerVR MBX Lite 3D זיכרונות זיכרון נדיף: 128 מגה-בית DRAM זיכרון בלתי-נדיף: גרסאות של 4, 8 או 16 גיגה-בית של זיכרון הבזק מערכת הפעלה: iPhone OS תקשורת אלחוטית: רשת סלולרית: GSM, GPRS, EDGE תמיכה ב-Bluetooth לאוזניה בלבד Wi-Fi בתקן IEEE 802.11 b/g רמת קרינה סלולרית: 0.974 w/kg מצלמה: 2 מגה פיקסל במקורי סוללה: סוללת ליתיום מובנית בתוך המכשיר ואיננה ניתנת להסרה. 8 שעות דיבור, 6 שעות שימוש ב-Wi-Fi,‏ 7 שעות צפייה בווידאו, 36 שעות האזנה למוזיקה ויותר מ-300 שעות המתנה. גודל: 115×61×11.6 מ"מ משקל: 135 גרם גרסאות iOS תואמות: 1.0–3.1.3 (לא יעודכן בעתיד) ערך מורחב – אייפון 3G הגרסה השנייה של המכשיר נקראת "אייפון 3G" (השם בא מהיכולת החדשה העיקרית - אינטרנט סלולרי 3G), והשינויים העיקריים בה הם: סוללה המספיקה ל-5 שעות דיבור, עד 24 שעות השמעת מוזיקה ועד 300 שעות המתנה עבודה ברשתות נתונים בטכנולוגיית דור 3 (3G) בתקני UMTS ו-HSDPA מקלט GPS מובנה, עם יכולת AGPS גרסאות iOS תואמות: 2.0–4.2.1 (לא יעודכן בעתיד) ערך מורחב – אייפון 3GS הגרסה השלישית של המכשיר נקראת "אייפון 3GS" (השם בא מהמהירות הגבוהה יותר של המכשיר - s=speed), והשינויים העיקריים בה הם: מצלמת תמונות 3.2 מגה פיקסל ומצלמת וידאו עם יכולת הקלטה ב-VGA עוצמת שמע גבוהה יותר זמן תגובה מהיר יותר סוללה המספיקה ל-10 שעות דיבור, עד 30 שעות השמעת מוזיקה ומעל 300 שעות המתנה רמקול פנימי שליטה קולית (Voice Control) מצפן גירוסקופ זיכרון RAM בנפח 256MB, הגדול פי שניים מהדור הקודם זיכרון לא נדיף בנפח של עד 32 גיגה מעבד בדגם S5PC100 תוצרת חברת סמסונג, בעל יכולת לפעול בקצב שעון של 833MHz, אך מופעל בתת-המהרה לקצב של 600MHz‏ (S5L8920). מעבד גרפי מסוג PowerVR SGX535 אפשרות למכשיר בצבע לבן גרסאות iOS תואמות: 3.0–6.1.6 (לא יעודכן בעתיד) ערך מורחב – אייפון 4 הגרסה הרביעית של המכשיר נקראת "אייפון 4", והשינויים העיקריים בה הם: מעבד A4 של אפל (זהה למעבד האייפד הראשון). המעבד כולל Cortex-A8 CPU ומעבד גרפי PowerVR SGX 535 GPU‏ (S5L8930). מצלמת תמונות 5 מגה פיקסל ומצלמת וידאו עם יכולת הקלטה ב-HD מצלמת וידאו קדמית באיכות 0.3 מגה פיקסל, באיכות VGA אפשרות שיחת וידאו (FaceTime) עיצוב מחודש זמן סוללה משופר מסך באיכות משופרת, עם רזולוציה גבוהה פי ארבעה: 640×960 פיקסלים, בדחיסות פיקסלים של 326 ppi - מסך רטינה. מסגרת מתכת בצדדים משמשת גם כאנטנה חיצונית (דבר שגרם לבעיות קליטה עקב קצר בעת מגע של אצבעות המשתמש). זיכרון RAM בנפח 512MB, הגדול פי שניים מהדור הקודם שימוש במיקרו-SIM גרסאות iOS תואמות: 4.0–7.1.2 (לא יעודכן בעתיד) ב-11 בינואר 2011 השיקו אפל וחברת ורייזון מכשיר אייפון 4 מחודש בצבע לבן, שהותאם לרשת CDMA. במכשיר נעשו גם שינויי עיצוב קלים לאנטנה החיצונית שבה נפתרו בעיות הקליטה, וגרסת הקושחה עודכנה בו ל-iOS 4.2.5. ערך מורחב – אייפון 4S הגרסה החמישית של המכשיר נקראת "אייפון 4S", והשינויים העיקריים בה הם: מעבד A5 של אפל במהירות 1GHz, הזהה למעבד האייפד 2. בעל שתי ליבות ומאפשר עיבוד גרפי עד פי 7 מהדור הקודם (S5L8940). מצלמת תמונות עם חיישן צילום ברזולוציה של 8 מגה פיקסל, ומצלמת וידאו באיכות 1080p. שליטה קולית מורחבת: תכונה בשם סירי המאפשרת פונקציות רחבות באמצעות הקול כגון פתיחת אפליקציות, קביעת פגישות או מציאת תשובות לשאלות והגדרות, הכתבה ועוד הרבה. נפח אחסון גדול יותר - עד 64GB. שיפורי האנטנה של המכשיר מאפשרים העברת מידע והורדת קבצים בצורה חכמה ומהירה יותר. באופן תאורטי מגיע קצב הורדת הנתונים של דגם 4s עד 14.4Mbps. רכיב Bluetooth בגרסה 4 אשר מאפשר תקשורת קצרת טווח בעלת צריכת חשמל נמוכה מאוד. גרסאות iOS תואמות: 5.0-9.3.6 (לא יעודכן בעתיד) ערך מורחב – אייפון 5 הגרסה השישית של המכשיר נקראת "אייפון 5", והשינויים העיקריים בה הם: מעבד A6 של אפל כפול ליבה המהיר וחזק פי שניים מהמעבד A5 הקודם. שימוש בנאנו סים. צילום פנורמי 8 מגה פיקסל. יכולת צילום תמונה במקביל לצילום וידאו. יכולת צילום משופרת בחושך. תמיכה ב-LTE רשת דור הרביעי (נכון ל-2013, לא היה זמין בישראל). רכיב Wi-Fi חדש, המגיע למהירות הורדה של עד 150Mbps. מסך רטינה בגודל 4 אינץ' ברזולוציית 640×1136 בדחיסות פיקסלים 326 ppi. מצלמה קדמית עם חיישן ברזולוציית 1.2 מגה פיקסל ויכולת צילום HD ב-720p. דק וקל ב-20% מהאייפון 4s, ובכך הפך לסמארטפון הדק והקל בעולם בעת השקתו. סוללה חזקה יותר המספקת זמן שימוש של: שיחות וגלישה על גבי רשת ה-3g ו-LTE עד 8 שעות גלישה על גבי רשת ה-Wi-Fi וצפייה בווידאו וסרטים עד 10 שעות האזנה למוזיקה עד 40 שעות מצב המתנה עד 225 שעות שיחות FaceTime גם על הרשת הסלולרית ולא רק על רשת ה-Wi-Fi. שלושה מיקרופונים (מקדימה למעלה, מלמטה ומאחורה) לעומת הגרסאות הקודמות שכללו מיקרופון אחד בלבד. שקע האזניות עבר לתחתית המכשיר. גב אלומיניום עם פס זכוכית למעלה ולמטה. המצלמה הקדמית זזה מהצד השמאלי של הרמקול למעל הרמקול. חיבור ההטענה הוקטן למחבר לייטנינג בגודל 8 פינים (במקום חיבור 30 פינים הקודם). אזניות חדשות, שמתאימות באופן מושלם ל"כל אוזן בעולם" ולפי אפל הם באיכות של אזניות ב-200$ והיא עבדה עליהם במשך שלוש שנים. גרסאות iOS תואמות: 6.0–10.3.3 ערך מורחב – אייפון 5S הגרסה השביעית של המכשיר נקראת "אייפון 5S", והשינויים העיקריים בה הם: מעבד A7 של אפל החזק פי 2 מהמעבד הקודם, A6. ומשתמש ב-64 סיביות. יכולת גרפית החזקה פי 2 מהאייפון הקודם חיישן תאוצה חדש M7. Touch ID - חיישן טביעות אצבע הבנוי בתוך כפתור הבית (לפתיחת האייפון ולרכישה בחנויות ה-App Store וה-ITunes). יכולת צילום Slo-Mo ב-120FPS. מצלמה משופרת בעלת 8 מגה פיקסל עם 1.5µ פיקסלים, צילום וידאו באיכות 1080p וצמצם ƒ/2.2 מצלמת FaceTime קדמית באיכות HVGA סוללה חזקה יותר המספקת זמן שימוש של: שיחות וגלישה על גבי רשת ה-3g ו-LTE עד 10 שעות גלישה על גבי רשת ה-Wi-Fi וצפייה בווידאו וסרטים עד 10 שעות האזנה למוזיקה עד 40 שעות מצב המתנה עד 250 שעות האייפון 5s מגיע ב-3 צבעים ששניים מהם חדשים (אפור חלל - Space Gray | זהב - Gold | כסף - Silver), בניגוד ל-2 צבעים (צפחה - Slate | כסף - Silver) לאייפון 5. גרסאות iOS תואמות: 11.1.1-7.0 ערך מורחב – אייפון 5C אייפון 5C הוא בעצם גרסה מוזלת ומפלסטיק יותר לאייפון 5, ולכן השיפורים מזעריים: מצלמת FaceTime קדמית באיכות HVGA (כמו באייפון 5s). סוללת 1510mAh לעומת 1440mAh של האייפון 5 המספקת זמן שימוש של: שיחות וגלישה על גבי רשת ה-3g ו-LTE עד 10 שעות גלישה על גבי רשת ה-Wi-Fi וצפייה בווידאו וסרטים עד 10 שעות האזנה למוזיקה עד 40 שעות מצב המתנה עד 250 שעות האייפון 5C מגיע במגוון רחב של צבעים: כחול, ירוק, צהוב, אדום ולבן. האייפון 5C מיוצר מפוליקרבונט שהוא סוג של פלסטיק נפח אחסון 16GB / 32GB. גרסאות iOS תואמות: 10.3.3-7.0 ערך מורחב – אייפון 6 הגרסה השמינית של המכשיר נקראת "אייפון 6", והשינויים העיקריים בה הם: עיצוב חדש, גדול יותר, דק יותר ומעוגל יותר בעל גב אלומיניום שלם עם פסי אנטנה מאחור וזכוכית מעוגלת מלפנים. כפתור הנעילה עבד לצד המכשיר עקב ממדיו הגדולים יותר. כפתורי הווליום בעיצוב חדש המזכיר יותר את אלו של האייפד. מסך חדש בגודל 4.7 אינץ' Retina HD ברזולוציה גבוהה יותר של 1334x750 בעל צפיפות של 326ppi, מספק 38% יותר פיקסלים מהדגם הקודם. טכנולוגיית מסך חדשה המאפשרת צפייה משופרת וצבעים משופרים של המסך בזוויות צפייה שונות. מעבד A8 של אפל המהיר ב-25% יותר ו-50% יותר בגרפיקה מהדור הקודם, קטן ב-13% מה-A7. שבב תנועה חדש M8 מאפשר מדידת צעדים באמצעות בירומטר. סוללה חזקה יותר וגדולה יותר המספקת יותר שעות עבודה מבדגם הקודם. LTE מהיר יותר מספק מהירות הורדה עד 150mb לשנייה. שימוש ב-VO-LTE המאפשר העברת קבצים עם קול על גבי LTE. Wi-Fi מהיר יותר מספק מהירות הורדה עד 866mb לשנייה. מצלמת 8MP iSight משופרת עם מפתח צמצם F/2.2, 1.5u pixels בעלת חיישן חדש עם Focus Pixels המאפשר פוקוס מהיר פי 2 מבדגם הקודם, פלאש True Tone, ייצוב תמונה דיגיטלי, צילום פנורמה באיכות 43MP. יכולת צילום וידאו באיכות 1080p ב-30/60fps, ו-720p ב-120/240fps. ייצוב דיגיטלי בווידאו. מצלמת FaceTime HD משופרת באיכות 1.2MP עם מפתח צמצם גדול יותר F/2.2 שמספק 81% יותר אור בתמונה ומפיק תמונה טובה יותר. וידאו קדמי באיכות 720p. שבב NFC מותקן במכשיר. Apple Pay - משתמש בשבב ה-NFC ומאפשר לאחסן כרטיסי אשראי בתוך האייפון ולשלם איתו ובכך משמש גם כארנק דיגיטלי. נפחי אחסון של 16GB/64GB ו-128GB נפח אחסון גדול יותר. האייפון 6 מגיע ב-3 צבעים, (אפור חלל - Space Gray | זהב - Gold | כסף - Silver). גרסאות iOS תואמות: 8.0-11.1.1. ערך מורחב – אייפון 6 פלוס הגרסה השמינית הנוספת שהוכרזה יחד עם האייפון 6 הוא הפאבלט הראשון מבית אפל ה"אייפון 6 פלוס" שבתכונותיו כולל את אותו המפרט, עיצוב והחידושים של האייפון 6 והשינויים העיקריים בו מהאייפון 6 הם: מסך חדש בגודל 5.5 אינץ׳ Retina HD עם הפרדה גבוהה יותר של 1920x1080 בעל צפיפות של 401ppi עם יכולת מסך אנכית במסך הבית ובאפליקציות מסוימות, מספק 185% יותר פיקסלים מהדגם הקודם (אייפון 5S). סוללה גדולה יותר מהאייפון 6 ומספק ביצועים וזמן עבודה ארוך יותר ממנו. לאייפון 6 פלוס בלבד נוסף מייצב תמונה אופטי למצלמה (בשונה מה-6 הרגיל שמכיל מייצב תמונה דיגיטלי) ומפיק תמונות מיוצבות יותר וטובות יותר. האייפון 6 פלוס מגיע ב-3 צבעים, (אפור חלל - Space Gray | זהב - Gold | כסף - Silver). גרסאות iOS תואמות: 8.0-11.1.1. ערך מורחב – אייפון 6S הגרסה התשיעית של המכשיר נקראת "אייפון 6S", והשינויים העיקריים בה הם: אלומיניום סדרה 7000, חזק יותר מהאלומיניום הקודם ומאפשר עמידות גבוהה יותר של המכשיר. זכוכית חזקה יותר מגנה על המסך. 3D Touch - יכולת חדשה של אינטראקציה עם האייפון. בעזרת לחיצה חזקה על המסך של האייפון (בדומה ל-Force Touch ב-Apple Watch) ניתן להפעיל יכולות מסוימות שיעשו את העבודה באייפון קלה וטובה יותר כגון: לחיצה חזקה על אפליקציה תפתח אפשרויות מסוימות מבחוץ, הצצה לקישורים, תמונות, הודעות וכולי, מעבר מהיר בין אפליקציות באמצעות החלקה על המסך ועוד. מעבד A9 של אפל חזק יותר ומהיר יותר, מסוגל להריץ משחקים ב-60fps. שבב תנועה חדש M9 שמאוחסן בתוך שבב A9 ומאפשר להפעיל את סירי בעזרת הפקודה "hey siri" מבלי שהאייפון יהיה מחובר לחשמל. חיישן Touch ID 2 - מהיר פי 2 מהחיישן הקודם. מצלמת 12MP iSight בעלת 50% יותר פיקסלים וחיישן חדש שמפריד צבעים בין הפיקסלים ומפיק תמונה טובה יותר, מפתח צמצם F/2.2 ו-1.22u גודל פיקסלים, פלאש True Tone, צילום פנורמה באיכות 63MP. יכולת צילום וידאו באיכות 4K ב-30fps, ו-1080p ב-60fps/120fps, ו-720p ב-240fps. מצלמת 5MP FaceTime HD חדשה עם מפתח צמצם F/2.2, מבזק חדש למצלמה הקדמית בשם "Retina Flash" שמאיר דרך המסך כמו מבזק True Tone. צילום וידאו קדמי באיכות 720p. Live Photos - יכולת חדשה של המצלמה לצלם תמונות "חיות" כאשר המצלמה מצלמת ולוקחת קטע של שנייה וחצי לפני ואחרי הצילום ובאמצעות 3D Touch ניתן להפעיל את התמונות החיות ולראות לכמה שניות את מה שקרה לפני ואחרי צילום התמונה. גלישה ב-LTE מהירה יותר פי 2. גלישה ב-Wi-Fi מהירה יותר פי 2. סוללה קטנה יותר אך בזכות המעבד החדש שומרת על אותם ביצועים של הדגם הקודם ואף עולה עליהם. האייפון 6S מגיע ב-4 צבעים, (אפור חלל - Space Gray | זהב - Gold | כסף - Silver | זהב ורוד - Rose Gold). גרסאות iOS תואמות: 9.0-11.1.1. הגרסה התשיעית הנוספת שהוכרזה יחד עם האייפון 6S הוא פאבלט ה"אייפון 6S פלוס" שבתכונותיו כולל כמעט את אותו המפרט של האייפון 6S והשינויים העיקריים בו (מהאייפון 6 פלוס) הם: סוללה קטנה יותר בהשוואה ל-6 פלוס (2,750 מיליאמפר לעומת 2,915) אך בזכות המעבד החדש שומרת על אותם ביצועים של הדגם הקודם ואף עולה עליהם. מסך 5.5" Retina HD 1920x1080 עם יכולת מסך אנכית במסך הבית ובאפליקציות מסוימות, סוללה גדולה יותר, מייצב תמונה אופטי במצלמה ובצילום וידאו. מגיע ב-4 צבעים, (אפור חלל - Space Gray | זהב - Gold | כסף - Silver | זהב ורוד - Rose Gold). גרסאות iOS תואמות: 9.0-11.1.1. ערך מורחב – אייפון SE אייפון SE הוא גרסה מוזלת של אייפון 6S עם מסך 4 אינץ' בדומה למכשירים קודמים בסדרה, אך המפרט של המכשיר דומה מאוד לשל האייפון 6S. אלומיניום סדרה 7000, חזק יותר מהאלומיניום הקודם ומאפשר עמידות גבוהה יותר של המכשיר. זכוכית חזקה יותר מגנה על המסך. מעבד A9 של אפל חזק יותר ומהיר יותר, מסוגל להריץ משחקים ב-60fps. שבב תנועה M9 שמאוחסן בתוך שבב A9 ומאפשר להפעיל את סירי בעזרת הפקודה "hey siri" מבלי שהאייפון יהיה מחובר לחשמל. מצלמת 12MP iSight בעלת 50% יותר פיקסלים וחיישן חדש שמפריד צבעים בין הפיקסלים ומפיק תמונה טובה יותר, מפתח צמצם F/2.2 ו-1.22u גודל פיקסלים, פלאש True Tone, צילום פנורמה באיכות 63MP. יכולת צילום וידאו באיכות 4K ב-30fps, ו-1080p ב-60fps/120fps, ו-720p ב-240fps. מבזק Retina True Tone Flash למצלמה הקדמית. צילום וידאו קדמי באיכות 720p. Live Photos - יכולת חדשה של המצלמה לצלם תמונות "חיות" כאשר המצלמה מצלמת ולוקחת קטע של שנייה וחצי לפני ואחרי הצילום ובאמצעות 3D Touch ניתן להפעיל את התמונות החיות ולראות לכמה שניות את מה שקרה לפני ואחרי צילום התמונה. גלישה ב-LTE מהירה יותר פי 2. גלישה ב-Wi-Fi מהירה יותר פי 2. סוללה בנפח 1642 מילי אמפר. האייפון SE מגיע ב-4 צבעים, (אפור חלל - Space Gray | זהב - Gold | כסף - Silver | זהב ורוד - Rose Gold). גרסאות iOS תואמות: 9.3-11.1.1. ערך מורחב – אייפון 7 הגרסה העשירית של המכשיר נקראת "אייפון 7", והשינויים העיקריים בה הם: שיפור לעיצוב המכשיר בהסרת קווי האנטנה מגב המכשיר והענקת עיצוב נקי יותר. שני צבעים חדשים: שחור - צבע שחור מט עם קווי אנטנה שתואמים לצבע המכשיר, ג'ט בלאק (שחור פסנתר) - שחור מבריק עם הרגשה של זכוכית. כפתור בית חדש - הכפתור לא זז אך הוא רגיש ללחיצות חזקות בדומה ל-3D Tocuh, כך שכאשר לוחצים עליו כמו כפתור רגיל הוא מחזיר פידבק כמו כפתור רגיל בעזרת מנוע ה-Taptic Engine. כולל חיישן Touch ID 2 מהיר יותר. חסין למים ואבק בתקן - IP67. מצלמת iSight חדשה עם חיישן 12MP מהיר יותר בעל 6 עדשות עם טווח צבעים רחב יותר. מפתח צמצם גדול יותר - F/1.8 שמאפשר 50% יותר כניסת אור לחיישן. פלאש True Tone חדש עם 4 צבעים במקום 2 מאפשר 50% יותר אור בפלאש. מייצב תמונה אופטי. יכולת צילום וידאו באיכות 4K ב-30fps, ו-1080p ב-60fps/120fps, ו-720p ב-240fps. מצלמת FaceTime HD ברזולוציית 7MP עם מפתח צמצם F/2.2 עם ייצוב תמונה דיגיטלי ותמונה עם טווח צבעים רחב יותר. צילום וידאו 1080p. מבזק Retina True Tone Flash. מסך 4.7" Retina HD עם רזולוציה של 1334x750 בעל צפיפות של 326 פיקסלים לאינץ׳ משופר בעל טווח צבעים רחב יותר. 25% בהיר יותר. בעל 3D Touch עם שיפורים של iOS 10. רמקולים סטריאופונים. חזקים פי 2 מהאייפון 6S. אוזניות ה-EarPods מתחברות כעת דרך מחבר הלייטנינג משום שלראשונה הושק אייפון ללא חיבור אוזניות (דבר שיאומץ במשך הזמן על ידי יצרניות רבות נוספות). שיפור באלחוטיות עם אוזניות AirPods המיועדות במיוחד לאייפון 7. שיפור ב-Wi-Fi עם מהירות הורדה של עד 450mb/s. שיפור ל-Apple Pay בסין. מעבד A10 Fusion מרובע ליבות. מהיר ב-40% מהאייפון 6S ופי 2 מהיר יותר מהאייפון 6. מהיר בגרפיקה ב-50% יותר מהאייפון 6S. שבב תנועה M10 נמצא בתוך מעבד ה-A10. חיי סוללה ארוכים יותר עם לפחות שעתיים יותר מהאייפון 6S. האייפון 7 מגיע ב-6 צבעים, (שחור - Black | שחור פסנתר - Jet Black | זהב - Gold | כסף - Silver | זהב ורוד - Rose Gold | אדום-red). נפחי אחסון גדולים יותר של 32/128/256GB. גרסאות iOS תואמות: 10.0-11.1.1. ערך מורחב – אייפון 7 פלוס הגרסה העשירית הנוספת שהוכרזה יחד עם האייפון 7 הוא פאבלט ה"אייפון 7 פלוס" שבתכונותיו כולל כמעט את אותו המפרט של האייפון 7 והשינויים העיקריים בו (מהאייפון 6S פלוס) הם: שיפור לעיצוב המכשיר בהסרת קווי האנטנה מגב המכשיר והענקת עיצוב נקי יותר. שני צבעים חדשים: שחור - צבע שחור מט עם קווי אנטנה שתואמים לצבע המכשיר, ג'ט בלאק (שחור פסנתר) - שחור מבריק עם הרגשה של זכוכית. כפתור בית חדש - הכפתור לא זז אך הוא רגיש ללחיצות חזקות בדומה ל-3D Tocuh, כך שכאשר לוחצים עליו כמו כפתור רגיל הוא מחזיר פידבק כמו כפתור רגיל בעזרת מנוע ה-Tuptic Engine. כולל חיישן Touch ID 2 מהיר יותר. חסין למים ואבק בתקן - IP67. שתי מצלמות iSight חדשות. אחת עם חיישן 12MP מהיר יותר בעל 6 עדשות עם טווח צבעים רחב יותר. מפתח צמצם גדול יותר - F/1.8 שמאפשר 50% יותר כניסת אור לחיישן. המצלמה השנייה היא מצלמת telephoto המבצעת זום אופטי של 2x וזום דיגיטלי של 10x. ישנו מצב חדש הנקרא Portrait המשתמש במצלמת ה-telephoto עם הזום האופטי כדי ליצור תמונה עם טשטוש ועומק ברקע בדומה למצלמות מקצועיות. פלאש True Tone חדש עם 4 צבעים במקום 2 מאפשר 50% יותר אור בפלאש. מייצב תמונה אופטי. יכולת צילום וידאו באיכות 4K ב-30fps, ו-1080p ב-60fps/120fps, ו-720p ב-240fps. מצלמת FaceTime HD ברזולוציית 7MP עם מפתח צמצם F/2.2 עם ייצוב תמונה דיגיטלי ותמונה עם טווח צבעים רחב יותר. צילום וידאו 1080p. מבזק Retina True Tone Flash. מסך 5.5" Retina HD עם רזולוציה של 1920x1080 בעל צפיפות של 401 פיקסלים לאינץ׳ משופר בעל טווח צבעים רחב יותר. 25% בהיר יותר. בעל 3D Touch עם שיפורים של iOS 10. רמקולים סטריאופונים. חזקים פי 2 מהאייפון 6S. אוזניות ה-EarPods מתחברות כעת דרך מחבר הלייטנינג משום שאין חיבור אוזניות. שיפור באלחוטיות עם אוזניות AirPods המיועדות במיוחד לאייפון 7. שיפור ב-Wi-Fi עם מהירות הורדה של עד 450mb/s. שיפור ל-Apple Pay בסין. מעבד A10 Fusion מרובע ליבות. מהיר ב-40% מהאייפון 6S ופי 2 מהיר יותר מהאייפון 6. מהיר בגרפיקה ב-50% יותר מהאייפון 6s. שבב תנועה M10 נמצא בתוך מעבד ה־A10. חיי סוללה ארוכים יותר עם לפחות שעה יותר מהאייפון 6S פלוס. האייפון 7 פלוס מגיע ב-5 צבעים, (שחור - Black | שחור פסנתר - Jet Black | זהב - Gold | כסף - Silver | זהב ורוד - Rose Gold). נפחי אחסון גדולים יותר של 32/128/256GB. גרסאות iOS תואמות: 10.0-11.1.1. ערך מורחב – אייפון 8 מכשיר הדגל ה-11 בסדרת הטלפונים החכמים של אפל הוכרז ב-12 בספטמבר 2017 לצד אייפון 8 פלוס ואייפון X. באופן חריג ממסורת ההכרזות של אפל, לפיה בכל שנתיים מוכרז מכשיר דגל, ובכל שנה מכשיר ביניים הנושא את השם "S", דילגה הפעם החברה על הכינוי "אייפון 7S" ובחרה להעניק למכשיר את השם "אייפון 8". מבנה ועיצוב המכשיר כמעט ולא השתנה מהדגם הקודם, אייפון 7, מלבד חיפוי הזכוכית בגבו. חומרת המכשיר כוללת מסך בגודל 4.7 אינץ' בטכנולוגיית Retina HD Display מבית אפל, ומעבד ה-A11 Bionic, בעל 6 ליבות 64 ביט ונפח זיכרון RAM של 2GB. המכשיר כולל אפשרות לטעינה אלחוטית בתקן Qi, תמיכה בקישוריות בלוטות’ 5.0, ומערך צילום בעל עדשת 12 מגה-פיקסל, בעל חיישן גדול יותר. האייפון 8 פלוס הוא גרסה מוגדלת של האייפון 8, הכולל מסך בגודל 5.5 אינץ׳ והוכרז ב-12 בספטמבר 2017 לצד אייפון 8 ואייפון X. לאייפון 8 פלוס יש שתי עדשות כמו ל-7 פלוס כאשר שתי המצלמות זהות בדיוק לאייפון X למעט זה שבאייפון X יש לשתי העדשות מייצבים אופטיים ולאייפון 8 רק אחד. האייפון 8 מצופה זכוכית בשביל שהיה אפשר לטעון אותו בצורה אלחוטית. האייפון הגיע עם iOS 11. לפלאפון יש את אותו המעבד של האייפון 8 הרגיל והאייפון X. ערך מורחב – אייפון X מכשיר העשור בסדרת הטלפונים החכמים של אפל, אייפון X (אייפון 10), הוכרז ב-12 בספטמבר 2017 לצד אייפון 8 ואייפון 8 פלוס. לראשונה מאז השקת דגם האייפון הראשון, עבר האייפון X מתיחת פנים, ומגיע ללא כפתור בית כלל, תוך שתצוגת המסך שלו מתפרסת על רוב חזית המכשיר. מלבד המסך בחזית, ומערך המצלמה בגב שכעת עומד באופן מאונך, מבנה ועיצוב המכשיר כמעט ולא שונה מאייפון 7. מסך המכשיר מגיע בגודל 5.8 אינץ' עם טכנולוגיית 3D Touch. את המסך מחפה זכוכית מוקשחת, ובמקום חיישן טביעות האצבע, כולל המכשיר טכנולוגיה חדשה בשם Face ID לפתיחת ולאבטחת המכשיר באמצעות זיהוי הפנים. המכשיר כולל את מעבד ה-A11 Bionic וזיכרון RAM של 3GB, מערך צילום כפול הכולל שתי עדשות עם חיישני צילום של 12 מגה-פיקסל, ומספר חידושים אשר לא קיימים בדגמי האייפון הקודמים, כדוגמת טעינה אלחוטית על גבי משטח ייעודי. ערך מורחב – אייפון XS דגם ההמשך לאייפון X שהושק שנה אחרי כן, הכולל בעיקר שיפורי ביצועים, צבע חדש (זהב) ומהווה את מכשיר הדגל הנוכחי של החברה. המכשיר כולל הגנה ממים ומאבק, לראשונה בתקן IP68. המכשיר כולל מסך OLED בגודל 5.8 אינץ' בשם "סופר רטינה", וברזולוציה של 2688X1242 בצפיפות 458ppi. הוא מגיע גם עם תמיכה ב-HDR, שמשפרת את ביצועיו ב-60 אחוזים מקודמו. מערכת השמע החדשה שלו כוללת אופציית האזנה בסטריאו משופרת יותר. מערכת הזיהוי Face ID שופרה ומהירה יותר. האייפון XS מריץ את מערכת השבבים A12 Bionic שנבנה בארכיטקטורת 7 ננומטר, וסוללתו מספקת חצי שעת עבודה יותר מאשר קודמו. המכשיר מגיע עם תמיכה ב-Dual Sim וב-eSIM, בצבעים כסוף, אפור כהה וזהב, ובנפחים של 64, 256 ו-512GB. לצד האייפון XS הוצגה גרסה מוגדלת של המכשיר, בעלת מסך OLED בגודל 6.5 אינץ', בשם אייפון XS MAX. מכשיר זה הוא גם בעצם גרסה משודרגת המחליפה את סדרת ה"אייפון פלוס" שהושקה לראשונה עם האייפון 6. רוב החומרה והתכונות זהות לאלו שבאייפון XS, מלבד אורך חיי סוללה של שעה וחצי יותר מאשר באייפון X. ערך מורחב – אייפון XR אייפון מוזל, בעל מסך LCD ובעל עדשת צילום בודדת בגבו, המגיע במספר צבעים וללא כפתור בית. זהו דגם המשך לאייפון 5C ולאייפון SE המוזלים, המגיע עם מערך זיהוי הפנים Face ID. ערך מורחב – אייפון 11 אייפון בעל מסך LCD, בעל שני מצלמות בגבו יש לו את המעבד החדש A13 Bionic (מצלה רחבה ומצלמה אולטרה רחבה). האייפון מגיע במספר צבעים וללא כפתור בית מגיע עם מערך זיהוי הפנים Face ID. ערך מורחב – אייפון SE (דור 2) הדור השני של SE דומה לממדים ולצורה של אייפון 8 (כולל הלוח הקדמי וכפתור הבית הפיזי עם Touch ID ומכיל מצלמה בודדת בגבו), וכן חולק רכיבי חומרה מאייפון 11, כולל מעבד A13 (במקום ה-A11, אשר נמצא באייפון 8). וממשיך את הדפוס שנקבע על ידי האייפון SE מהדור הראשון (שחלק את הממדים ואת הצורה עם מכשירי האייפון 5 ואייפון 5S הישנים יותר, אך את מרבית החומרה הפנימית שלו הוא חלק עם האייפון 6S הגבוה והגדול יותר). ערך מורחב – אייפון 12 אייפון בעל מסך OLCD. לטלפון יש שתי מצלמות בגבו: מצלמה רחבה ומצלמה אולטרה רחבה. הוא משתמש במעבד A14 Bionic. האייפון מגיע במספר צבעים בניהם לראשונה בצבע הסגול. וללא כפתור בית מגיע עם מערך זיהוי הפנים Face ID. באיפון זה אפל הפסיקה לספק מטען ואוזניות באריזת המכשיר. לטענתם בשל כך שלצרכנים יש מספיק מטענים ואוזניות, בנוסף שכך יוכלו להגדיל את מספר המכשירים שהם שולחים בכל ארגז (משום שאריזת המכשיר קטנה יותר) ועל ידי כך יקטינו את הזיהום הסביבתי הנובע מהמשלוח. הדבר גרר זעם רב ובמדינות כמו ברזיל, אפל חויבה לספק מטען חדש לכל רוכש. לאחר שהנהיגה זאת באייפון 12 גם שאר המכשירים אותם אפל מייצרת חדלו להישלח עם מטען ואוזניות. יצרניות מכשירים נוספות החלו לפעול כדוגמת אפל. כמו סמסונג שראשית לעגה על המהלך של אפל עם סדרת קמפיינים שאמרה "הגלאקסי נותן כל מה שצריך מהדברים הבסיסים כמו ממטען ועד המצלמה הכי טובה.." ולאחר פחות משלושה חודשים גם סמסונג עצמה חדלה לשלוח מטענים באריזה של מכשירים חדשים. ערך מורחב – אייפון 13 סדרת ה-13 למשפחת מכשירי האייפון כוללת את אייפון 13, אייפון 13 מיני, אייפון 13 פרו ואייפון 13 פרו מקס. המכשירים מבוססים על מעבד מסוג מערכת על שבב דגם A15 ביוניק, בעל ארכיטקטורת ARM של 64 ביט, ומצלמה ברזולוציה של 12 מגה פיקסל. בעוד שדגמי המיני וה-13 הרגיל מצוידים ב-2 עדשות בגב המכשיר, דגמי הפרו והפרו מקס מצוידים ב-3 עדשות. ערך מורחב – אייפון 14 הסמארטפון הוכרז ב־7 בספטמבר 2022 לצד האייפון 14 פרו ואייפון 14 פרו מקס באירוע מיוחד של אפל שנערך באפל פארק שבקופרטינו, קליפורניה. מכשירי האייפון 14 וה־14 פלוס זמינים לרכישה בארצות הברית החל מ־9 בספטמבר 2022. אייפון 14 זמין לרכישה מלאה החל מ־16 בספטמבר 2022, בעוד דגם הפלוס יהיה זמין לרכישה מלאה החל מ־7 באוקטובר. בישראל, דגם הבסיס זמין לרכישה מלאה החל מ־22 בספטמבר 2022, ודגם הפלוס יהיה זמין החל מ־7 באוקטובר. אייפון 14 היה דגם הסמארטפון הנמכר ביותר בעולם בשנת 2023, על פי מחקר של חברת קאונטרפוינט. במרץ 2010 תבעה אפל את חברות HTC ונוקיה בטענה שהסמארטפונים המתקדמים שלהם, המבוססים על מערכות ההפעלה אנדרואיד וסימביאן, מפרים זכויות יוצרים על פונקציות הקיימות במכשיר האייפון, וביקשה לאסור על היבוא שלהן לארצות הברית. באפריל 2011 קבעה ועדה של נציבות הסחר הבינלאומית בארצות הברית (ITC) כי חברות אלו לא הפרו פטנטים של אפל. באפריל 2011 הגישה אפל תביעה לבית משפט נגד חברת סמסונג, בטענה כי סדרת מכשירי סמסונג גלקסי מפרים פטנטים רשומים שלה. במאי 2011 קבע בית המשפט כי על סמסונג להעביר לאפל חמישה מכשירי סלולר שונים שלה שעדיין לא הושקו זאת כדי לבדוק האם אכן סמסונג מעתיקה פטנטים של אפל. סמסונג טענה כי חשיפתה של אפל למכשירים אלה יעניק לה יתרון משמעותי בשוק הסלולר, אך בית המשפט דחה אמירה זו. באפריל 2011 פורסם שחוקרים קבעו שאפל שתלה במכשירי האייפון והאייפד, החל מיוני 2010, קובץ בו מתועד מיקומו של בעל המכשיר בכל רגע, וכי אפל מחזיקה במידע זה במחשביה. בתגובה לביקורת הנרחבת הודיעה חברת אפל בתחילת מאי 2011 כי החל מגרסה iOS 4.3.3, היא תמחק את נתוני מיקום הגולשים ותפסיק לגבות את הקובץ למחשב האישי. בשנת 2011 הגישה אפל תביעה משפטית נגד חברת סמסונג על הפרת פטנטים וסמסונג בהתאם הגישה תביעה נגדית. באוגוסט 2012 בית המשפט האמריקני קבע כי סמסונג אכן הפרה פטנטים של אפל ושעליה לשלם לאפל סכום של 1.05 מיליארד דולר (במקור אפל דרשה סכום של 3 מיליארד דולר) ולהפסיק למכור חלק ממוצריה. עם הזמן, המשיך היקף התביעה להתרחב ונוספו אליו מכשירים חדשים. נכון לספטמבר 2012 הוסיפה אפל לתביעה 17 מוצרים נוספים של סמסונג ביניהם ה-S3, וסמסונג הוסיפה לתביעתה את מכשיר האייפון 5. במאי 2018 לאחר מספר ערעורים של סמסונג, בית משפט בקליפורניה קבע שעל סמסונג לשלם פיצויים בגובה 539 מיליון דולר. בנובמבר 2012 חתמו החברות אפל ו-HTC על הסכם פטנטים לעשר השנים הקרובות. על פי ההסכם, לאפל מותר להשתמש בכל הפטנטים של HTC מובייל (כולל אלה שיבואו בעתיד) בעשר שנים הקרובות ול-HTC מותר להשתמש בפטנטים שהוסכם עליהם מראש וכאלה שיוחלט להתיר לה להשתמש בהם בעתיד. במרץ 2024 הגישו משרד המשפטים של ארצות הברית ותובעים כלליים מ-13 מדינות תביעת הגבלים עסקיים נגד אפל, בטענה שהחברה פגעה בתחרות כשמנעה תחרות שוויונית בגישה לאפליקציות ושירותים באייפון. אתר האינטרנט הרשמי של אייפון (באנגלית) אהוד קינן, ה-iPhone נפרץ ועובד בישראל, באתר ynet, 26 באוגוסט 2007 74 יום לאחר השקתו: אפל מכרה את ה-iPhone המיליון, באתר TheMarker‏, 10 בספטמבר 2007 סיני גז, מכינים את השטח לכיבוש האייפון, באתר nrg‏, 12 באוגוסט 2009 ינקו גולדנברג, מדריך התמצאות במרחב: איך לקרוא את מפת המכירות של מוצר חדש בשוק, באתר האוניברסיטה העברית בירושלים, 29 בספטמבר 2009 אמיתי זיו וישראל פישר, אפל, מה עשית לנו? האייפון חוגג חמש שנים של מהפכה ממכרת, באתר TheMarker‏, 29 ביוני 2012 עודד ירון, חמש שנים לאייפון - קורבנות ההצלחה של האייפון, באתר הארץ, 2 ביולי 2012 עומר כביר, אפל הציגה את אייפון 7: עמיד למים וללא חיבור לאוזניות, באתר כלכליסט, 7 בספטמבר 2016 אוהד עמיחי, סרטי אייפון: צילום סרטים בטלפונים ניידים, התחלה של אסתטיקה ופרקטיקה חדשה, באתר אוף סקרין - כתב עת לקולנוע, ספטמבר 2018. ניב ליליאן‏, 15 שנה לאייפון: מפרויקט סודי למכשיר שעשה היסטוריה, באתר וואלה, 30 ביוני 2022 אייפון, באתר אנציקלופדיה בריטניקה (באנגלית) עומר כביר, רגע היסטורי: אפל מכרה את האייפון המיליארד, באתר כלכליסט, 27 ביולי 2016 אמיתי זיו, פרצופנו הדיגיטלי // איזה מחשב הישראלים קונים ומה מנצח: אייפון או גלקסי?, באתר TheMarker‏, 10 ביולי 2012 גיא לוי, מ-1 עד 8: האבולוציה של האייפון, באתר ynet, 9 בספטמבר 2017 הנתונים הוצגו בטקס הכרזת גרסה 3G של המכשיר האייפון חוגג 5 שנים עם 250 מיליון יחידות והכנסות בסך 150 מיליארד דולר, MacRumors, ב־27 ביוני 2012 אליקו יצחקי, בלוג "המומחה", מלחמת הפלאש מחריפה: אפל חוסמת את אדובי, באתר ynet, 11 באפריל 2010 Accessibility - מדריך נגישות לאייפון, באתר אפל (באנגלית) ד"ר איתי גל, חדש: אפליקציה באייפון ששולטת בכיסא גלגלים, באתר ynet, 28 בספטמבר 2010 Apple Inc. (2004-2016). Press Release Library. Retrieved April 6, 2016. איתי מקמל, שינויים ב-אייפון 4 של Verizon: עיצוב האנטנה, גרסת iOS חדשה ו-HotSpot, באתר "The Gadget Spot"‏, 12 בינואר 2011 Apple Announces iPhone 4S: New Antenna, 64GB Capacity, באתר the Mac Obserever Filipe Espósito, Samsung plans to ditch power adapters just 3 months after mocking Apple over the same, 9to5Mac, ‏2020-12-07 (באנגלית אמריקאית) אייל כהן, ההשקה בישראל: היכן פחות יקר לרכוש את iPhone 14?, באתר TGspot, ‏2022-09-20 רפאל קאהאן, דוח: זה היה הסמארטפון הנמכר ביותר בשנת 2023, באתר ynet, 21 בפברואר 2024 סוכנויות הידיעות, נציבות הסחר בארה"ב: HTC ונוקיה לא הפרו הפטנטים של אפל, באתר TheMarker‏, 21 באפריל 2011 יש לכם אייפון? כך עוקבים אחריכם, אתר tgspot אפל תמחק את נתוני מיקום הגולשים באופן קבוע, באתר הארץ, 5 במאי 2011 עומר כביר, הממשל האמריקאי תובע את אפל: פגעה בתחרות בתחום האפליקציות והשירותים לאייפון, באתר כלכליסט, 21 במרץ 2024